DF'ers dunder-tweet få timer efter drab på 17-årig er politisk plat på tragedie, mener Socialdemokraterne

Fire timer og 27 minutter efter et tragisk drab, hvor en 17-årig blev stukket ned udenfor sin skole, gik Dansk Folkepartis retsordfører Peter Skaarup ud med politiske budskaber.

Klokken 17 var den 17-årige ifølge politiet død, og klokken 21.27 skrev Peter Skaarup om 'kontante straffe og udvisningsregler'. Den hurtige reaktion forarger den socialdemokratiske retsordfører Trine Bramsen.

- Han slår politisk plat på en tragisk sag, og udnytter en ung mands dødsfald til sin egen fordel, siger Trine Bramsen til Ekstra Bladet.

17-årige Mads dræbt af knivstik: Tre personer anholdt

Dræbt i tunnel

Den 17-årige Mads blev hentet af flere gerningsmænd på handelsskolen i Hillerød i et frikvarter og stukket ned i en tunnel.

En kilde oplyser til Ekstra Bladet, at gerningsmændene havde anden etnisk baggrund end dansk. Politiet anholdt to drenge på 16 og 17 år samt en mand på 18 år. Det fik Peter Skaarup til at skrive om udvisningsregler.

- Mine tanker går til den efterladte og hans familie. DF kræver et trygt DK med kontante straffe og udv.regler, skrev Peter Skaarup på Twitter og linkede til en artikel på Ekstra Bladet.

Ven til knivdræbte Mads: Det er uhyggeligt

Manglende respekt

Men selvom DF's retsordfører indleder med at vise medfølelse med familien, så virker det underligt at komme med politik i næste åndedrag, mener socialdemokraten.

- For at vise respekt for den afdøde, så skal vi lægge den politiske kampretorik til side, siger Trine Bramsen.

Mortens søn blev stukket ihjel: Mads er revet brutalt væk fra mig

Hænger dem ud

Den ene af de tre unge mænd, som torsdag aften blev anholdt og sigtet for drabet på den 17-årige handelsskoleelev Mads, er blevet løsladt. Politiet mener ikke, at han kan tilbageholdes.

Udover manglende respekt for familien og den afdøde, så mener socialdemokraten også, at Peter Skaarup er med til at dømme de anholdte i offentligheden.

En løsladt i drabssag fra Hillerød

De tre unge mænd er sigtet i sagen, og at tale om udvisningsregler på dette stadie svarer til at sige, at de er skyldige.

- Vi politikere skal holde os for gode til at dømme, før retten har talt. Det er meget tidligt i forløbet, og man bør holde igen med hentydninger om, at de er skyldige, hvis man er en god demokratisk borger, siger den socialdemokratiske retsordfører.

Twitter-storm

Peter Skaarups tweet medførte også en del kritiske kommentarer på Twitter.

Facebook-opbakning

Dansk Folkepartis retsordfører Peter Skaarup lagde nogenlunde samtidig en opdatering på Facebook med samme budskab.

Her har opdateringen fået knap 30.000 likes og 1300 kommentarer, hvor ingen umiddelbart er kritiske.

Ekstra Bladet arbejder på at få en kommentar fra Peter Skaarup.